കൊവിഡ് വാക്സിന് സര്ട്ടിഫിക്കറ്റില് മോദിയുടെ പടം വേണ്ട കേരള ഹൈക്കോടതി കേന്ദ്ര സര്ക്കാരിന് നോട്ടീസ് അയച്ചു പ്രധാനമന്ത്രി നരേന്ദ്ര മോദിയുടെ ഫോട്ടോ ഇല്ലാത്ത കൊവിഡ് 19 സര്ട്ടിഫിക്കറ്റ് ആവശ്യപ്പെട്ടുള്ള ഹര്ജിയില് കേരള ഹൈക്കോടതി കേന്ദ്ര സര്ക്കാരിന് നോട്ടീസ് അയച്ചു. ഇപ്പോഴത്തെ വാക്സിന് സര്ട്ടിഫിക്കറ്റ് പൗരന്മാരുടെ മൗലികാവകാശങ്ങള് ലംഘിക്കുന്നതാണെന്നും പ്രധാനമന്ത്രിയുടെ ഫോട്ടോയില്ലാത്ത സര്ട്ടിഫിക്കറ്റ് വേണമെന്നും ആവശ്യപ്പെട്ട് കോട്ടയം സ്വദേശിയായ എം.പീറ്ററാണ് ഹര്ജി നല്കിയത്. ഹര്ജിയില് രണ്ടാഴ്ചയ്ക്കുള്ളില് അഭിപ്രായം അറിയിക്കാന് കേന്ദ്ര, സംസ്ഥാന സര്ക്കാരുകളോട് ജസ്റ്റിസ് പി.ബി. സുരേഷ് കുമാര് നിര്ദ്ദേശിച്ചു. യു.എസ്, ഇന്തോനേഷ്യ, ഇസ്രയേല് ,ജര്മ്മനി എന്നിവയുള്പ്പെടെയുള്ള വിവിധ രാജ്യങ്ങളുടെ വാക്സിനേഷന് സര്ട്ടിഫിക്കറ്റുകളും ഹര്ജിക്കാരന് ഹാജരാക്കി. ആ സര്ട്ടിഫിക്കറ്റുകളില് ആവശ്യമായ വിവരങ്ങളല്ലാതെ സര്ക്കാരിന്റെ തലവന്മാരുടെ ഫോട്ടോകളില്ലെന്നും ഹര്ജിക്കാരന് പറഞ്ഞു. നിരന്തര യാത്രക്കാരനായ തനിക്ക് സര്ട്ടിഫിക്കറ്റ് പല സ്ഥലങ്ങളിലേക്കും കൊണ്ടുപോകേണ്ടതുണ്ടെന്നും പ്രധാനമന്ത്രിയുടെ ഫോട്ടോയ്ക്ക് പ്രത്യേക പ്രയോജനമോ പ്രസക്തിയോ ഇല്ലെന്നും അദ്ദേഹം പറഞ്ഞു.അടിയുറച്ച സര്ക്കാരാണ് എങ്കില് ഫോട്ടോയൊന്നുമില്ലാതെ ജനങ്ങള്ക്ക് സര്ട്ടിഫിക്കറ്റ് കൊണ്ടുപോകാനുള്ള സ്വാതന്ത്ര്യം നല്കണമെന്നും ഹര്ജിക്കാരന് പറയുന്നു. വാക്സിന് സര്ട്ടിഫിക്കറ്റില് മോദിയുടെ ചിത്രമുള്ളത് കാരണം വിവിധ രാജ്യങ്ങളിലെ എയര്പ്പോര്ട്ടുകളില് ഇന്ത്യക്കാരെ തടഞ്ഞുവെച്ചിരുന്നു. കൊവിഡ് സര്ട്ടിഫിക്കറ്റ് വ്യാജമാണെന്ന സംശയം കൊണ്ടാണ് തടഞ്ഞുവെച്ചത്.